cyanic-selkie/wikianc huggingface dataset:
მურიაე
2010 წლის მონაცემებით, მოსახლეობა 100 765 ადამიანს შეადგენდა, მოსახლეობის სიმჭიდროვე 119.72 კმ²-ზე. ფართობი 841 693 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ტიმ კარი
ტიმოთი ჯეიმზ კარი (დ. 19 აპრილი, 1946) — ინგლისელი მსახიობი, გამხმოვანებელი და მომღერალი. ცნობილია თეატრის, კინოს და ტელევიზიის სფეროებში მოღვაწეობით, მეტწილად – უარყოფითი პერსონაჟების როლების შესრულებით.
კინოროლებს შორის ცნობილია ტიმ კარის მიერ განსახიერებული წყვდიადი („ლეგენდა“), პენიუაიზი („ის“) და ჯონ სილვერი („მაპეტების განძის კუნძული“).
რესურსები ინტერნეტში
კატეგორია:დაბადებული 1946 კატეგორია:დაბადებული 19 აპრილი კატეგორია:ინგლისელი მსახიობები კატეგორია:ინგლისელი მომღერლები
აშაღი-ქუშჩუ
აშაღი-ქუშჩუ (Aşağı Quşçu) — სოფელი აზერბაიჯანში, თოუზის რაიონში. მოსახლეობის რაოდენობა — 8,702 კაცი.
Live Underslunky
Live Underslunky — ფსიქოდელიური როკ-ჯგუფ Ozric Tentacles-ის საკონცერტო ალბომი. გამოვიდა 1992 წელს. 2003 წელს ლეიბლმა Snapper Music მისი რემასტერი გამოსცა.
სქოლიო
კატეგორია:1992 წლის საკონცერტო ალბომები კატეგორია:Ozric Tentacles-ის საკონცერტო ალბომები
ოფიცერთა სახლი (სანქტ-პეტერბურგი)
ოფიცერთა სახლი (Дом офицеров) — დასავლეთის სამხედრო ოლქის ოფიცერთა სახლი სანქტ-პეტერბურგში, აშენდა 1895-1898 წლებში არქიტექტორების ვ. კ. გუგერის და ა. დ. დონჩენკოს მიერ. თავდაპირველი პროექტი შესრულდა არქიტექტორების ალექსანდრ გოგენის და მოდესტ ივანოვის მიერ. არსებული შენობა აშენდა ფსევდო-რუსულ სტილში. 1898 წლის გაზაფხულზე ნიკოლოზ II-ის ბრძანებით აშენდა შენობა ოფიცერთა ასამბლეისთვის. სამუშაოებში ჩართული იყო სამხედრო ინჟინერი ნ. სმირნოვი. აღნიშნულ შენობაში განთავსებული იყო სამხედრო ცოდნის მიმდევართა საზოგადოება. ოქტომბრის რევოლუციის შემდეგ, ოფიცერთა კლუბს ეწოდა წითელი არმიის სახლი. 1950 წელს ოფიცერთა სახლში ჩატარდა რამდენიმე უმნიშვნელოვანესი სასამართლო პროცესი. ამჟამად, შენობაში განთავსებულია დასავლეთის სამხედრო ოლქის, სამხედრო ძალების ისტორიის მუზეუმი, ბიბლიოთეკა და ვეტერანთა საბჭო. დღეს, დასავლეთის სამხედრო ოლქის ოფიცერთა სახლი რუსეთის არმიის წამყვანი კულტურული და საგანმანათლებლო დაწესებულებაა. აქ იმართება სამხედრო და მასობრივი, საგანმანათლებლო, შემოქმედებითი და კულტურული დასვენების ღონისძიებები. ასევე შენობაში არის 157 კაცზე გათვლილი კინოთეატრი და რესტორანი, რომელიც განთავსებულია ოფიცერთა ყოფილ სასადილოში. საკონცერტო დარბაზის გვერდით არის მუხა დარბაზი, სადაც პატარა კამერული კონცერტები და გასართობი ღონისძიებები ტარდება. აქვე განთავსებულია სხვა საზეიმო დარბაზები: „ვარდისფერი“ და „ლურჯი“ საცხოვრებელი ოთახები, „კუთხის ოთახი“ და „კრემლის ოთახი“.
რესურსები ინტერნეტში
კატეგორია:სანქტ-პეტერბურგის კულტურული მემკვიდრეობის ფედერალური ობიექტები
ადელგუნდეშ პორტუგალიელი
ადელგუნდეშ პორტუგალიელი (Adelgundes de Portugal; დ. 10 ნოემბერი, 1858 — გ. 15 აპრილი, 1946) — ბრაგანსის დინასტიის წარმომადგენელი. პორტუგალიის მეფე მიგელ I-ის ქალიშვილი. პარმის ჰერცოგ კარლო III-ის რძალი, როგორც მისი ვაჟის, ბარდის გრაფ ენრიკეს მეუღლე.
ბიოგრაფია
ადელგუნდეში დაიბადა 1858 წლის 10 ნოემბერს შტუტგარტში. იგი იყო წარსულში პორტუგალიის მეფე მიგელ I-ისა და მისი ცოლის, ადელაიდა ფონ ლოივენშტაინ-ვერთეიმ-როზენბერგის შუათანა ქალიშვილი. იგი მამამისის დამხობიდან 24 წლის შემდეგ დაიბადა. 1866 წელს, მამის გარდაცვალების შემდეგ, დედასა და და-ძმებთან ერთად დედის საგვარეულო მამულში ცხოვრობდა.
1876 წლის 15 ოქტომბერს ზალსბურგში, ავსტრიაში შედგა ადელგუნდეშისა და ბარდის გრაფ ენრიკე დე ბურბონის ქორწინება. იგი იყო პარმის ჰერცოგ კარლო III-ისა და მისი მეუღლის, საფრანგეთის პრინცესა ლუიზ მარი ტერეზ არტუელის ვაჟი. სიძე ამ დროს 25 წლის იყო, ხოლო პატარძალი 21-ის. ქორწინება ხანგრძლივი იყო, რა დროსაც ადელგუნდეში ცხრაჯერ დაორსულდა, თუმცა ყველა მათგანი მუცლის მოშლით დასრულდა, ამიტომაც შვილები არ ჰყოლიათ. ოცდაათწლიანი ქორწინების შემდეგ, 1905 წელს ადელგუნდეში დაქვრივდა.
ლიტერატურა
კატეგორია:დაბადებული 10 ნოემბერი კატეგორია:დაბადებული 1858 კატეგორია:გარდაცვლილი 15 აპრილი კატეგორია:გარდაცვლილი 1946 კატეგორია:ბრაგანსები კატეგორია:პორტუგალიის ინფანტები კატეგორია:წმინდა იზაბელის ორდენის კავალრები
ზინკივის რაიონი
ზინკივის რაიონი (Зіньківський район) — რაიონი უკრაინაში, პოლტავის ოლქში. მისი ფართობია 1360 კმ². 2016 წლის აღწერის მონაცემებით რაიონის მოსახლეობა 34 598 ადამიანს შეადგენდა, ხოლო სიმჭიდროვე 26,7 კაცს კმ²-ზე. ზინკივის რაიონის ადმინისტრაციული ცენტრია ქალაქი ზინკივი.
სქოლიო
კატეგორია:პოლტავის ოლქის რაიონები
გუსტავ მალერის ნაწარმოებების სია
გუსტავ მალერის (1860–1911) ნაწარმოებები თითქმის ექსკლუზიურად სიმღერისა და სიმფონიის ჟანრებს განეკუთვნება. ახალგაზრდობის წლებში მან სცადა საოპერო და ინსტრუმენტული ნამუშევრების შექმნა, თუმცა, ამ პერიოდიდან მხოლო საფორტეპიანო კვარტეტის ერთი ნაწილია შემორჩენილი, რომელიც 1876-1878 წლებით თარიღდება. 1880 წლიდან მოყოლებული მალერი პროფესიონალი დირიჟორი იყო და საკომპოზიტორო საქმიანობისთვის მხოლოდ საკონცერტო და თეატრალური მოღვაწეობის დროს არსებული მცირედი თავისუფალი დროის დათმობა შეეძლო. მიუხედავად ამისა, შემდგომი 30 წლის მანძილზე დაწერა 9 სიმფონია და დაიწყო მუშაობა მეათეზე, შექმნა რამდენიმე საორკესტრო ვოკალური ციკლი და ცალკეული სიმღერები საფორტეპიანო და საორკესტრო აკომპანიმენტით. მალერის სიმფონიები მასშტაბურია, მოითხოვს დიდ საორკესტრო შემადგენლობებს და რამდენიმე მათგანი კლასიკურ საკონცერტო რეპერტუარში ყველაზე ხანგრძლივ ნაწარმოებთა შორისაა.
მალერის მკვლევარი დერიკ კუკი მის შემოქმედებას სამ განცალკევებულ ფაზად ჰყოფს, რომელთაც წინ უძღვის „ახალგაზრდული“ პერიოდი 1880 წლამდე. ყველაზე ადრეული დასრულებული ნაწარმოები, რომელიც ჩვენამდე შემორჩა, არის „გოდების სიმღერა“ (Das klagende Lied) — კანტატა სოლისტების, გუნდისა და ორკესტრისათვის, რომელიც 1880 წელს, მალერის მიერ პირველი სადირიჟორო თანამდებობის დაკავებამდე ცოტა ხნით ადრე დასრულდა. კუკის ქრონოლოგიაში მალერის, როგორც ჩამოყალიბებული კომპოზიტორის პირველი პერიოდი 20 წელზე მეტ ხანს, 1900 წლის ჩათვლით გრძელდება და მოიცავს მის პირველ ოთხ სიმფონიას, პირველ ვოკალურ ციკლს „მგზავრის სიმღერები“ (Lieder eines fahrenden Gesellen) და სხვა რამდენიმე სიმღერას. ამ პერიოდში შედის მალერის „ჯადოსნური რქის“ (Wunderhorn) ფაზა, რომელიც დაიწყო 1887 წელს მის მიერ გერმანული ხალხური პოეზიის კრებულის, „ბიჭუნას ჯადოსნური რქის“ (Des Knaben Wunderhorn) აღმოჩენით, რომელიც ახიმ ფონ არნიმის და კლემენს ბრენტანოს შედგენილი იყო. მუსიკის კრიტიკოსი ნევილ კარდუსი წერს, რომ ამ ანთოლოგიამ გააძლიერა „კომპოზიტორის პანთეისტური ხედვა სიცოცხლესა და სამყაროზე... რომელშიც ყოვლისმომცველი სიყვარული ყველა არსებას ერთმანეთთან აკავშირებს“. ამ ლექსებიდან 24-ისთვის მალერმა მუსიკა დაწერა. სამი მათგანი მე-2, მე-3 და მე-4 სიმფონიებში გამოიყენა, ცხრა „სიმღერებისა და არიების“ (Lieder und Gesänge) II და III ტომში მოხვდა, ხოლო დარჩენილი 12 მისივე „ჯადოსნური რქის“ ვოკალური ციკლის სახითაა დაჯგუფებული.
მალერის შუა ფაზას კუკი 1901-დან 1907 წლამდე პერიოდით ათარიღებს, რაც მოიცავს ინსტრუმენტული სიმფონიების სამეულს (მე-5, მე-6 და მე-7), მასიურ მე-8 სიმფონიას და ფრიდრიხ რიუკერტის სიმღერებზე დაწერილ მუსიკას, მათ შორისაა ციკლები „სიმღერები ბავშვების სიკვდილზე“ (Kindertotenlieder) და „რიუკერტის სიმღერები“ (Rückert-Lieder). ბოლო პერიოდი მოიცავს უკანასკნელ ნაწარმოებებს: სიმფონიური „დედამიწის სიმღერა“ (Das Lied von der Erde), ასევე, მე-9 და მე-10 სიმფონიები. მალერის სიცოცხლეში ამ უკანასკნელ ნაწარმოებთაგან არცერთი შესრულებულა. დაუსრულებელი მე-10 სიმფონია „შესასრულებელ ვერსიად“ დერიკ კუკმა აქცია და იგი პირველად 1964 წელს, ლონდონში შესრულდა.
დრეზდენის არქივები
მალერის მანამდე უცნობი ნამუშევრების არსებობის შესახებ პირველად 1938 წელს დაიწყო საუბარი, როცა ჰოლანდიელმა დირიჟორმა, ვილემ მენგელბერგმა გაამჟღავნა საარქივო ხელნაწერების არსებობა დრეზდენში, მარიონ ფონ ვებერის საკუთრებაში, რომელთანაც მალერს 1880-იან წლებში რომანტიკული ურთიერთობა ჰქონდა. მენგელბერგის მტკიცებით, მანუსკრიპტები მოიცავდა ოთხი ადრეული სიმფონიის ესკიზებს, რომლებიც მას და გერმანელ კომპოზიტორს, მაქს ფონ შილინგსს ფორტეპიანოზე ჰქონდათ დაკრული და განხილული. მალერის მკვლევარი დონალდ მიჩელი წერს: „ოთხი ადრეული, მით უფრო, დასრულებული სიმფონიის არსებობას, ალბათ, სკეპტიკურად უნდა შევხედოთ, თუმცა, არსებობს შესაძლებლობა, რომ დრეზდენში არსებულიყო მნიშვნელოვანი ხელნაწერები, იქნებოდა ეს სიმფონიები, თუ მათი ნაწილები“. არქივი, თუ იგი ნამდვილად არსებობდა, თითქმის უეჭველად განადგურდა 1945 წლის თებერვალში, დრეზდენის დაბომბვის დროს.
არანჟირებები და რედაქტირებები
დირიჟორის რანგში მალერმა ბევრი ნაწარმოების რედაქტირება და ხელახალი გაორკესტრება მოახდინა. მათ შორის იყო ბახის, ბეთჰოვენის და შუმანის ნამუშევრები. ასევე, მოამზადა ბეთჰოვენის მე-11 სიმებიანი კვარტეტის და შუბერტის კვარტეტის „სიკვდილი და ქალიშვილი“ ვერსია სიმებიანი ორკესტრისათვის, აგრეთვე, ბრუკნერის მე-3 სიმფონიის საფორტეპიანო ვერსია ოთხი ხელისთვის.
მნიშვნელოვანი ჩანაწერები
მალერის ნაწარმოებები ბევრ დირიჟორს და შემსრულებელს აქვს ჩაწერილი. აღსანიშნავია რამდენიმე კოლექცია, რომელიც ყველა სიმფონიას მოიცავს:
სქოლიო
კატეგორია:სიები
ივნისი 2015
ივნისი - 2015 მიმდინარე წლის მეექვსე თვეა. დაიწყება ორშაბათს და დამთავრდება 30 დღის შემდეგ, სამშაბათს.
პორტალი:ახალი ამბები
06
სოხუელა
სოხუელა (Sojuela) — მუნიციპალიტეტი ესპანეთში, შედის ლა-რიოხის პროვინციის ლოგრონიოს კომარკის შემადგენლობაში. ფართობი — 15 კმ². მოსახლეობა — 347 კაცი (2020 წ.).
ზემო ხოდაშნის ეკლესიები
ზემო ხოდაშნის ეკლესიები — ეკლესიები ახმეტის მუნიციპალიტეტის სოფელ ზემო ხოდაშენში.
მეორე ეკლესია
მეორე ეკლესია დგას სოფლის სამხრეთ-დასავლეთით 1,5 კილომეტრზე, ვაკეზე განეკუთვნება გვიანდელ შუა საუკუნეებს. ეკლესია დარბაზულია (5,5 X 4 მ), ნაგებია რიყის ქვით. წყობა ირეგულარულია. ძლიერ დაზიანებულია: შემორჩენილი კედლები მხოლოდ 1,5-1,8 მეტრის სიმაღლეზე დგანან. ეკლესიას შესასვლელი სამხრეთიდან ჰქონია (შემორჩენილია წირთხლების მცირე ნაწილი). აღმოსავლეთით ღრმა აფსიდაა, რომლის ღერძზე ბრტყლად გადახურული ერთი ვიწრო სარკმელია. სარკმლის ორივე მხარეს კედელში, მიწის დონიდან 0,3-0,4 მეტრის სიმაღლეზე, თითო პატარა ქვევრია ჩადგმული. საკურთხეველი გადახურული ყოფილა კონქით. დარბაზი კვადრატულია. ჩრდილოეთ კედელში ერთი მცირე სწორკუთხა ნიშია, რომლის ზემოთ შემორჩენილია სარკმლის აღმოსავლეთ წირთხლი და ბრტყელი გადახურვის ერთი ქვა. დარბაზს კამაროვანი გადახურვა ჰქონია.
ლიტერატურა
კატეგორია:ახმეტის მუნიციპალიტეტის ტაძრები
ინდოეთის ფილოსოფია
მინი ინდოეთის ფილოსოფია - ინდოეთის სუბკონტინენტის ფოლოსოფიური ტრადიციების ერთობლიონა. ტრადიციული კლასიფიკაცია ყოფს ორთოდოქსულ (ასტიკურ) და ჰეტეროდოქსულ (ნასტიკურ) ფილოსოფიურ სკოლებს. დაყოფა ხდებს სამი კრიტერიუმით: თვლის თუ არა სკოლა ვედებს ცოდნის მართებულ წყაროდ; სჯერა თუ არა სკოლას ბრაჰმანისა და ატმანის  და სჯერა თუ არა სკოლას სიცოცხლის შემდგომი ცხოვრებისა და დევების.
გამოიყოფა ორთოდოქსალური (ასტიკური) ინდური  ფილოსოფიის ექვსი მთავარი სკოლა - ნიაია, ვაიშეშიკა, სამხია, იოგა, მამიზო და ვედანტა და ხუთი ძირითადი ჰეტეროდოქსული (ნასტიკური) სკოლა - ჯაინი, ბუდიზმი, აჯივიკა, აჟანა და ჩარვაკა. არსებობს კლასიფიკაციის სხვა მეთოდებიც; მაგალითად, ვიდიარანია განსაზღვრავს ინდური ფილოსოფიის თექვსმეტ ძირითად სკოლას.
ინდური ფილოსოფიის ძირითადი სკოლები ძირითადად ჩვენს წელთაღრიცხვამდე 1000 წლიდან ჩვენი წელთაღრიცხვით ადრეულ საუკუნეებამდე ჩამოყალიბდა. სხვადასხვა სკოლებს შორის კონკურენცია და შერწყმა ინტენსიური იყო მათი ჩამოყალიბების წლებში, განსაკუთრებით ჩვენს წელთაღრიცხვამდე 800 – დან 200 წლამდე. ზოგი სკოლა, მაგ. ჯაინიზმი, ბუდიზმი, იოგა, შაივა და ვედანტა დღესაც შემორჩენილია, ზოგი, მაგ. აჯანა, ჩარვაკა და აჯივიკა არა.
ინდურმა ფილოსოფიამ გავლენა იქონია როგორც მეზობელ ქვეყნებზე, ასევე დასავლეთის კულტურაზე და ფილოსოფიაზე. მისი ბევრი ელემენტი დღეს ფართოდ ცნობილია დასავლურ კულტურაში, ფილოსოფიური ტექსტები კი შეისწავლება დასავლური მეცნოერების მიერ.
მთავარი მოტივები
ინდური ფილოსოფიები იზიარებენ ბევრ ელემენტს და ცნებას, მაგ. დჰარმა, კარმა, სამსარა, რეინკარნაცია, დუხხა, უარის თქმა რეალობაზე, მედიტაცია, თითქმის ყველა მათგანის ცენტრალური თემაა ადამიანის საბოლოო მიზანი - განთავისუფლება სხვადასხვა სულიერი პრაქტიკის მეშვეობით (მოქშა, ნირვანა). სხვადასხვა ფილოსოფიაში სხვადასხვა აზრი არსებობს იმაზე, შესაძლებელია თუ არა პიროვნების სრული განთავისუფლება რეალური სამყაროსგან და რა გზებით შეიძლება ამის მიღწევა. შედეგად არსებობს ბევრი ურთიერთგამომრიცხავი ფილოსოფიური სკოლა, ხშირად სრულიად საპირისპირო იდეებით, მაგ. ყოველ სულიერს აქვს სული - სული არ არსებობს; ასკეტური ცხოვრების წესი - ჰედონისტური (სიამოვნებების მაძიებელი) ცხოვრების წესი, რეინკარნაცია არსებობს - ადამიანი ერთხელ ცხოვრობს. ასევე გავრცელებული თემებია სულის არსებობა ან არარსებობა, ატომიზმი, ანტინომიული ეთიკა, მატერიალიზმი, ათეიზმი, აგნოსტიციზმი, ფატალიზმი და თავისუფალი ნება, ექსტრემალური ასკეტიზმის იდეალიზაცია, მკაცრი აიჰმა (უარი ძალადობაზე) და ვეგეტარიანობა.
ინდური ფილოსოფიის ძველი და შუა საუკუნეების ეპოქის ტექსტებში ასევე ხშირად განიხილება ონთოლოგი (მეტაფიზიკა, ბრაჰმან-ატმანი, სუნიატა-ანათა), ცოდნის წყაროები და რომელია ყველაზე საიმედო (ეპისტემოლოგია, პრამანები), ღირებულების სისტემები (აქსიოლოგია) და სხვა თემები.
სკოლები
ორთოდოქსულ სკოლებად ითვლება ექვსი სკოლა - ნიაია, ვაიშეშიკა, სამხია, იოგა, მამიზო და ვედანტა. მათ ხშირად სამ წყვილად ყოფენ, როგორც ისტორიული, ასევე კონცეპტუალური მიზეზების გამო: ნიაია-ვაიშიშკა, სამხია-იოგა და მიმამსა-ვედანტა. ორთოდოქდურ სკოლებს ვედების აღიარება აერთიანებს.
ჰეტეროდოქსური სკოლებია ჯაინი, ადრეული ბუდიზმი, აჯივიკა, აჟანა და ჩარვაკა. მათი ჩამოყალიბება უკავშირდება ძვ. წ. VI საუკუნიდან ცნობილ შრამანურ იდეებს, რომლებმაც გავლენა იქონიეს როგორც ორთოდოქსურ, ასევე ჰეტეროდოქსურ სკოლებზე. ჰეტეროდოქსურ სკოლებთან და შრამანასთან დაკავშირებულია ინდური რადიკალური სკეპტიციზმი, რომლის მიხედვით ჭეშმარიტი ცოდნის მოპოვება მეტაფიზიკურ საკითხებზე შეუძლებელია, და რომც იყოს შესაძლებელი გამოუსადეგარი იქნებოდა განთავისუფლების მისაღწევად.
ლიტერატურა
კატეგორია:ინდოეთი კატეგორია:ფილოსოფია
იაკობ მაქარაშვილი
იაკობ მაქარაშვილი (დ. 25 დეკემბერი, 1985, თბილისი) — ქართველი სპორტსმენი (თავისუფალი ჭიდაობა), საერთაშორისო ტურნირის ბრინჯაოს პრიზიორი (2015, კასპიისკი, რუსეთი, 74 კგ).
რესურსები ინტერნეტში
კატეგორია:დაბადებული 25 დეკემბერი კატეგორია:დაბადებული 1985 კატეგორია:თბილისში დაბადებულები კატეგორია:ქართველი მოჭიდავეები თავისუფალ სტილში
ბენდელა
ბენდელა, ანუ რაინდი მინდორზე, რაინდი ბრძოლის ველზე — მიხო მოსულიშვილის ბიოგრაფიული რომანი ვახტანგ გორგასლის პირველი ხარისხის ორდენის კავალერის, ფეხბურთელ ზაზა ბენდელიანის ცხოვრებაზე.
ეპიგრაფი
რომანს ეპიგრაფად უძღვის ნობელის პრემიის ლაურეატის, სალვატორე კვაზიმოდოს ლექსი, თარგმნილი ტარიელ ჭანტურიას მიერ:
.
შინაარსი
„ბენდელა, ანუ რაინდი მინდორზე, რაინდი ბრძოლის ველზე“ არის დოკუმენტური რომანი ვახტაგ გორგასლის პირველი ხარისხის ორდენის კავალერზე, დიდებულ ფეხბურთელზე, ზაზა ჯუმბერის ძე ბენდელიანზე, რომლის შესახებ ოჯახის წევრების, ნათესავ-მეგობრების, მასწავლებლების, მწვრთნელების, ფეხბურთელების მონათხრობი ჩაიწერა, ამასთან უკვე გაყვითლებული გაზეთებიდან თუ ძველი წიგნებიდან სათანადო ცნობები შეკრიბა და ეს ყველაფერი ერთ დარდიან, მაგრამ მაინც მხნეობით აღსავსე წიგნად წარმოგვიდგინა მიხო მოსულიშვილმა.
წიგნში შესული წერილების, ნარკვევების, მოგონებების, ეტიუდების ავტორები არიან: სპორტის დამსახურებული ოსტატი გაიოზ ჯეჯელავა, მსოფლიოს მრავალგზის ჩემპიონი ჭადრაკში ნონა გაფრინდაშვილი, საქართველოს ოლიმპიური კომიტეტის თავმჯდომარე ჯანო ბაგრატიონი, აწ განსვენებული დიდი ფეხბურთელები: მიხეილ მესხი, დავით ყიფიანი, კახი ასათიანი; გამოჩენილი ფეხბურთელები: ალექსანდრე ჩივაძე, გივი ნოდია, ოთარ გაბელია, რევაზ ძოძუაშვილი, გიორგი სიჭინავა, ბორის სიჭინავა; დიდი მომღერალი, თბილისის "დინამოს" ყოფილი ფეხბურთელი ზურაბ სოტკილავა; ოლიმპიური ჩემპიონი ფეხბურთში გელა კეტაშვილი; საქართველოს სახალხო არტისტი კოტე მახარაძე; მწერლები: კონსტანტინე გამსახურდია, ჭაბუა ამირეჯიბი, ჯემალ ქირია, ჯუმბერ თითმერია, თემურ აბულაშვილი, ზაურ კალანდია, გურამ ოდიშარია; სახელგანთქმული მთამსვლელი გია თორთლაძე, რომელიც ბენდელასთან ერთად იბრძოდა აფხაზეთში; გამოჩენილი კომპოზიტორი ვაჟა აზარაშვილი, რომელმაც შეჰქმნა დიდებული ორატორია, "ბენდელა"; თავდაცვის მინისტრი, გენერალი დავით თევზაძე; გენერლები: გიორგი ყარყარაშვილი, კობა კობალაძე, თამაზ მენაბდე და სხვა მრავალი.
მთელ წიგნს თავიდან ბოლომდე გასდევს „ბენდელას“ მამის, ჯუმბერ ბენდელიანის ჟრუანტელის მომგვრელი მოგონებები, ფიქრები, მონოლოგები საკუთარ თავთან, თავის მეუღლესთან, შვილებთან, და, რასაკვირველია, ჩვენთან - მკითხველთან.
ჰიმნი
წიგნის ავტორმა მინიფეხბურთის ყოველწლიური, ტრადიციული ტურნირისათვის „ბენდელას თასი“ დაწერა ჰიმნი, რომელიც ეძღვნება აფხაზეთის ომის გმირს, ვახტანგ გორგასლის პირველი ხარისხის ორდენოსანს, ოთხგზის საბჭოთა კავშირის ჩემპიონს ფეხბურთში, ზაზა ბენდელიანს.
.
ამ ლექსის მიხედვით კომპოზიტორმა ვაჟა აზარაშვილმა დაწერა სიმღერა „ბენდელა“, რომელიც პირველად შეასრულა თბილისის სახელმწიფო უნივერსიტეტის ანსამბლმა „უნივერსიტეტმა“ რობერტ გოგოლაშვილის ხელმძღვანელობით. ამ ჰიმნის პრემიერა პრემიერა შედგა 2001 წლის 18 დეკემბერს, 22.00 საათზე, საქართველოს ტელევიზიის პირველ არხზე, გადაცემაში „ჩვენი ფეხბურთი“ (წამყვანი არმაზ მეტრეველი). ეს ჰიმნი შედის ვაჟა აზარაშვილის სი-დი ალბომში.
შეფასება
მწერალმა და კრიტიკოსმა ჯუმბერ თითმერიამ ასე შეაფასა წიგნი:
რესურსები ინტერნეტში
კატეგორია:მიხო მოსულიშვილის ნაწარმოებები კატეგორია:ქართული რომანები კატეგორია:ბიოგრაფიული რომანები
საჩალის ეკლესიები
საჩალის ეკლესიები — ეკლესიები ახმეტის მუნიციპალიტეტის სოფელ საჩალეში.
მეორე ეკლესია
მეორე ეკლესია დგას სოფლის ჩრდილოეთით 5 კილომეტრზე, ტყეში. განეკუთვნება გვიანდელ შუა საუკუნეებს. ეკლესია დარბაზულია, გეგმით სწორკუთხა (6,2 X 4,2 მ), ნაგებია რიყის ქვით. აფსიდის კუთხეებში შირიმის გათლილი ქვაა გამოყენებული. ძეგლი ძლიერ დაზიანებულია: მნიშვნელოვანი დანაკარგების გარეშე შემორჩენილია მხოლოდ საკურთხევლის ნაწილი და დასავლეთ კედელი; ჩრდილოეთ კედელი 1,7 მეტრის სიმაღლეზე დგას, სამხრეთისა - თითქმის მთლიანად დანგრეულია. ინტერიერი ქვებითა და მიწითაა ამოვსებული. აბსიდს გეგმით სამცენტრიანი თაღის ფორმა აქვს. აბსიდში დაბალი და ვიწრო, სწორკუთხა სარკმელია, რომლის გარეთა ღიობი შირიმის ერთ ქვაშია გამოკვეთილი. აბსიდის ჩრდილოეთ გვერდში, ერთ სიმაღლეზე, ორი პატარა სწორკუთხა ნიშია. ნიშების ზემოთ, კონქის ქუსლის დონეზე, პატარა სწორკუთხა ხვრელია, რომელიც კედელში მოწყობილ სამალავს უკავშირდება. კონქის ზედაპირი აბსიდის კედელს არ ერწყმის და მათი შეხვედრის საზღვარზე პატარა საფეხურია შექმნილი.
მესამე ეკლესია
მესამე ეკლესია დგას სოფლის დასავლეთით 2 კილომეტრზე. განეკუთვნება გვიანდელ შუა საუკუნეებს. ეკლესია დარბაზულია (6,5 X 4,5 მ), რომელსაც სამხრეთიდან, მთელ სიგრძეზე, თანადროული მინაშენი ეკვრის. ძეგლი ნაგებია ნატეხი და რიყის ქვით. კონსტრუქციულ ნაწილებში, გარეთა კუთხეებსა და კედლების საპირე წყობაში ტლანქად დამუშავებული შირიმის ქვაა გამოყენებული. წყობა ირეგულარულია. ეკლესია ძლიერ დაზიანებულია: დანგრეულია კამარის მნიშვნელოვანი ნაწილი; ჩამოშლილია სახურავის საფარი, ლავგარდანი და კედლების საპირე წყობის უმეტესი ნაწილი; სამხრეთ მინაშენიდან მხოლოდ აღმოსავლეთ ნაწილი დგას, დასავლეთ ნაწილი კი, 0,5 მეტრის სიმაღლეზეა შემორჩენილი. შესასვლელი სამხრეთიდან, მინაშენიდანაა. კარი თაღოვანია. აღმოსავლეთით, ნახევარწრიულ აფსიდაში ერთი თაღოვანი სარკმელია. მსგავსი თითო სარკმელი სამხრეთ და დასავლეთ კედლებშიცაა. გარედან დასავლეთ სარკმელი შირიმის ორ ქვაშია გამოკვეთილი. აბსიდი გადახურულია წესიერი ფორმის კონქით, დარბაზი - ცილინდრული კამარით. ინტერიერში კედლები შელესილი და მოხატული ყოფილა (შემორჩენილია კვალი). მინაშენი განივი კედლით ორ ნაწილად არის გაყოფილი. აღმოსავლეთ ნაწილი სამლოცველოა, დასავლეთ ნაწილი კი - კარიბჭე. კარიბჭეში შესასვლელი სამხრეთიდან ყოფილა (შემორჩენილია წირთხლების ნაწილები), სამლოცველოში კი - დასავლეთიდან - კარიბჭიდან. სამლოცველოს ნახევარწრიულ აბსიდში ერთი ვიწრო თაღოვანი სარკმელია გაჭრილი. აბსიდი დარბაზისგან მხრებით არის გამოყოფილი. დარბაზის სამხრეთ კედელში ერთი პატარა, კვადრატული ნიშია.
ლიტერატურა
კატეგორია:ახმეტის მუნიციპალიტეტის ტაძრები
აშირალარი
აშირალარი  (Aşırallar) — სოფელი აზერბაიჯანში, თოუზის რაიონში. მოსახლეობის რაოდენობა — 249 კაცი.
სქოლიო
კატეგორია:თოუზის რაიონის სოფლები
პალმეირაისი
პალმეირაისი (Palmeirais) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 85 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 13 745 ადამიანს შეადგენდა, მოსახლეობის სიმჭიდროვე 9.17 კმ²-ზე. ფართობი 1 499 182 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
სორსანო
სორსანო (Sorzano) — მუნიციპალიტეტი ესპანეთში, შედის ლა-რიოხის პროვინციის ლოგრონიოს კომარკის შემადგენლობაში. ფართობი — 10,23 კმ². მოსახლეობა — 225 კაცი (2020 წ.).
სქოლიო
კატეგორია:ლა-რიოხის მუნიციპალიტეტები
დიურმენტინგენი
დიურმენტინგენი (Dürmentingen) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ბიბერახის რაიონში. თემის ფართობია 24,09 კმ², მოსახლეობა, 2013 წლის 31 დეკემბრის მდგომარეობით, შეადგენს 2 561 ადამიანს.
სქოლიო
კატეგორია:ბადენ-ვიურტემბერგის თემები
ივლისი 2015
ივლისი - 2015 მიმდინარე წლის მეშვიდე თვეა. დაიწყება ოთხშაბათს და დამთავრდება 31 დღის შემდეგ, პარასკევს.
პორტალი:ახალი ამბები
07
როსენ პლევნელიევი
როსენ პლევნელიევი (Росен Асенов Плевнелиев დ. 14 მაისი, 1964, ბულგარეთი) — ბულგარელი პოლიტიკოსი, ბულგარეთის პრეზიდენტი 2009 წლის 29 იანვრიდან – დღემდე. ბულგარეთის რეგიონული განვითარებისა და საზოგადოებრივი სამუშაოების მინისტრი, 2009 წლის 25 იანვრიდან — 2011 წლის 25 ნოემბრამდე. 2011 წლის ოქტომბერში ბულგარეთის საპრეზიდენტო არჩევნების მეორე ტურში გამარჯვების შემდეგ გახდა ქვეყნის პრეზიდენტი. მისი ინაუგურაცია გაიმართა 2012 წლის 18 იანვარს.
ქისტაურის ეკლესიები
ქისტაურის ეკლესიები — ეკლესიები ახმეტის მუნიციპალიტეტის სოფელ ქისტაურში.
პირველი ეკლესია
დარბაზული ეკლესია დგას სოფელში (13 X 7,5 მ). აგებულია XIX საუკუნეში, ნაგებია აგურით და რიყის ქვით. შესასვლელი ორი აქვს: სამხრეთით და დასავლეთით. ორივე კარი სწორკუთხაა. აღმოსავლეთით ღრმა ნახევარწრიული აფსიდის ღერძზე ბრტყელი თაღით გადახურული სარკმელია, რომლის ჩრდილოეთით ორი თაღოვანი ნიშია. საკურთხევლის ჩრდილოეთით სამკვეთლოა, სამხრეთით - სადიაკვნე. ორივე სათავსი გეგმით სწორკუთხაა, გადახურულია ცილინდრული კამარით. აღმოსავლეთით ორივეს თითო სწორკუთხა სარკმელი აქვს, დასავლეთით - ბრტყელთაღოვანი კარი, რომელიც ეკლესიის დარბაზში გადის. საკურთხევლის ბაქანი დარბაზის იატაკის მიმართ შემაღლებულია, რამდენადმე წინ წამოწეულია და გვერდებზე ოთხსაფეხურიანი თითო კიბე აქვს. დარბაზის ჩრდილოეთ კედელში ბრტყელი თაღით გადახურული სამი სარკმელია, სამხრეთისაში - ორი, დასავლეთისაში - ერთი თაღოვანი სარკმელი. ჩრდილო-აღმოსავლეთ სარკმლის ქვემოთ ნახევარწრიული თაღით გადახურული ნიშია. ეკლესიის შეისრული კამარა სამ საბჯენ თაღს ეყრდნობა. მათგან ორი თაღი დარბაზის გრძივი კედლების პილასტრებზეა დაყრდნობილი, მესამე - დასავლეთ კუთხის პილასტრებზე. პილასტრებს შორის მოქცეული ნაწილები საფეხურით არის შეღრმავებული და ნახევარწრიული თაღი ხურავთ. ინტერიერი შელესილია. აღმოსავლეთ ფასადზე, ფრონტონის არეში, აგურის წყობის შეღრმავებით გამოსახულია საფეხუროვან პოსტამენტზე დაყრდნობილი ჯვარი. დასავლეთ ფასადზე სამი მსგავსი ჯვარია. მათგან ორი, შესასვლელის ზემოთ მოწყობილი თაღოვანი ნიშის გვერდებზეა, ერთი - სარკმლის ზემოთ - ფრონტონზე. ფასადები დასრულებულია აგურის სამსაფეხურიანი ლავგარდნით. დასავლეთ ფრონტონის წვერზე შემორჩენილია სამრეკლოს კვადრატული საფუძველი.
მეორე ეკლესია
მეორე ეკლესია დგას სოფლის სამხრეთით, ტყიან ბორცვზე. განეკუთვნება გვიანდელ შუა საუკუნეებს. ეკლესია დარბაზულია (5,7 X 4,2 მ), ნაგებია ნატეხი და რიყის ქვებით. კედლები შიგნიდან და გარედან შელესილი ყოფილა. ძეგლი ძლიერ დაზიანებულია: დანგრეულია კამარის და სამხრეთ კედლის მნიშვნელოვანი ნაწილი, მთელ სიმაღლეზე გარღვეულია აფსიდა, დაბზარულია კონქი. შესასვლელი ეკლესიას სამხრეთიდან ჰქონია (შემორჩენილია წირთხლების მცირე ნაწილი). აღმოსავლეთით, ნახევარწრიული აბსიდის ღერძზე თაღოვანი სარკმელია გაჭრილი. სარკმლის ორივე მხარეს თითო მცირე ზომის სწორკუთხა ნიშია. ერთი, შიგნიდან სწორკუთხა და გარედან თაღოვანი სარკმლის დასავლეთ კედელშიცაა. ეკლესიის კვადრატული დარბაზი შემაღლებულ პროპორციებშია გადაწყვეტილი, გადახურულია ცილინდრული კამარით. გარედან ორივე სარკმელს შირიმის ქვაში გამოკვეთილი მარტივი თავსართი ამშვენებს. ფასადები დამშვენებულია ორსაფეხურიანი ლავგარდნით.
მესამე ეკლესია
ეკლესია მდებარეობს სოფლის სამხრეთით ერთ კილომეტრზე, ტყით დაფარულ ბორცვზე. განეკუთვნება შუა საუკუნეებს. ეკლესია დარბაზულია (4,8 X 3,5 მ), ნაგები ყოფილა ნატეხი ქვის სწორხაზოვანი რიგებით. ძეგლი ძლიერ დაზიანებულია: ჩამოშლილია კამარა და კონქი, დანგრეულია კედლების დიდი ნაწილი, ინტერიერში მცენარეებია ამოსული. შესასვლელი ეკლესიას სამხრეთიდან ჰქონია. ეკლესიის კვადრატული დარბაზი აღმოსავლეთით ღრმა ნახევარწრიული აფსიდითაა დასრულებული (შემორჩენილია მცირე ნაწილი). დასავლეთ კედელში მცირე ზომის სწორკუთხა სარკმელია, ჩრდილოეთ კედელში - სწორკუთხა ნიში.
ლიტერატურა
კატეგორია:ახმეტის მუნიციპალიტეტის ტაძრები
ორიზანია
ორიზანია (Orizânia) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ მურიაეს შემადგენლობაში.
2010 წლის მონაცემებით, მოსახლეობა 7 284 ადამიანს შეადგენდა, მოსახლეობის სიმჭიდროვე 59.8 კმ²-ზე. ფართობი 7 284 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ჩანგაკული
ჩანგაკული (Чангакуль; Сәңгекүл) — სოფელი რუსეთში, ბაშკირეთში, იანაულის რაიონში. მიეკუთვნება ვოიადინის სოფსაბჭოს. რაიონულ ცენტრ იანაულიდან განლაგებულია 34 კილომეტრში, სოფსაბჭოს ცენტრ ვოიადიდან 6 კილომეტრში, ხოლო უახლოეს რკინიგზის სადგურ იანაულიდან 34 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 52 ადამიანი. მოსახლეობის უმრავლესობას ბაშკირები შეადგენენ.
სქოლიო
კატეგორია:იანაულის რაიონის სოფლები
დეტინგენ-ან-დერ-ილერი
დეტინგენ-ან-დერ-ილერი (Dettingen an der Iller) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ბიბერახის რაიონში. თემის ფართობია 11,14 კმ², მოსახლეობა, 2013 წლის 31 დეკემბრის მდგომარეობით, შეადგენს 2 322 ადამიანს.
სქოლიო
კატეგორია:ბადენ-ვიურტემბერგის თემები
კაბარე (1972 წლის ფილმი)
კაბარე — 1972 წელს ბობ ფოსის რეჟისორობით გადაღებული მიუზიკლი. მთავარ როლებს ასრულებენ ლაიზა მინელი, მაიკლ იორკი და ჯოელ გრეი.
ფილმში მოქმედება 1931 წელს, ნაცისტური იდეოლოგიის განვითარებისას ხდება. ფილმი დაფუძნებულია 1966 წლის ბროდვეის მიუზიკლზე „კაბარე“, რომელიც კრისტოფერ იშერვუდის ნახევრადავტობიოგრაფიული რომანის „ბერლინის ამბების“ (1945) ადაპტაციაა. 1951 წლის სპექტაკლი „მე ვარ კამერა“ იგივე რომანზე არის დამყარებული.
ფილმისთვის ლაიზა მინელიმ ოსკარი მიიღო საუკეთესო მსახიობის კატეგორიაში. საუკეთესო მეორეხარისხოვანი როლის (ჯოელ გრეი), საუკეთესო რეჟისორის (ბობ ფოსი), საუკეთესო ოპერატურის, საუკეთესო ხმის, საუკეთესო ადაპტაციის და საუკეთესო მონტაჟის ნომინაციებით „კაბარე“ ამყარებს რეკორდს „ოსკარის“ მიღებაში.
კასტინგი და გადაღების პროცესი
მინი|ლაიზა მინელი სალი ბოულსის როლში ფიუერს ლაიზა მინელთან (სალი ბოულსი) და ჯოელ გრეისთან მუშაობა ფოსის გამოჩენამდე ჰქონდა გადაწყვეტილი. ფოსმა მაიკლ იორკს მიმართა სალი ბოულსის ბისექსუალი პარტნიორის შესასრულებლად.
მინელი ბროდვეიში გამართული სპექტაკლისთვის სინჯებზეც იყო მისული, მაგრამ მაშინ უარი უთხრეს, რადგან „საკმარისად გამოცდილი არ იყო“. ამის მიუხედავად, როცა „კაბარე“ ეკრანებზე გამოჩნდა, მინელი უკვე კინოვარსკვლავი იყო მის მიერ შესრულებული როლის გამო ფილმში „სტერილური დოყლაპია“ (1969).
თავისი პერფორმანსისას მინელმა სალის პერსონაჟის რეინტერპრეტაცია გააკეთა და მამამისის, თეატრის რეჟისორის, ვინსენტ მინელის რჩევით, ლუის ბრუკს, ჯაზის პერიოდის სექს-სიმბოლოს მიბაძა. ბრუკსი ამერიკელი მსახიობი და ემიგრანტი იყო, რომელიც საერთაშორისო ვარსკვლავობისთვის გერმანიაში, ბერლინში გადავიდა. მინელი ერთ-ერთ ინტერვიუში იხსენებს:
სოტესი
სქოლიო
კატეგორია:ლა-რიოხის მუნიციპალიტეტები
კაბარე (1972 წლის ფილმი)
კასტინგი და გადაღების პროცესი
„მამაჩემთან მივედი და ვკითხე: „რა შეგიძლია მითხრა 1930-იანების გლამურის შესახებ? მარლენ დიტრიხივით უნდა მოვიქცე?“ და მან მითხრა: „არა. შეისწავლე ყველაფერი ლუის ბრუკსის შესახებ“.
ფილმი, მასში ასახული ბისექსუალი პერსონაჟის გამო, ქვიარ კინოს ერთ-ერთ მნიშვნელოვან ნიმუშად არის მიჩნეული.
სიუჟეტი
1931 წელს ბერლინში თავისი გერმანული კვლევების დასასრულებლად კემბრიჯის უნივერსიტეტის სტუდენტი, ბრაიან რობერტსი ჩამოდის; ცდილობს, თავი ინგლისურის სწავლებით ირჩინოს, სანამ იაფფასიანი სასტუმროს პატარა ოთახში იცხოვრებს. სწორედ აქ უმეგობრდება ის ერთ-ერთ მდგმურს, ამერიკელ სალი ბოულსს, რომელიც კაბარეში მომღერლად მუშაობს. სალი გაარკვევს, რომ ბრაიანი ჰომოსექსუალია. თავის მხრივ, ბრაიანი აღტაცებულია სალით მისი ექსტრავაგანტულობის გამო. მალევე მათი მეგობრობა რომანში გადაიზრდება.
ფილმში მნიშვნელოვანი თემებია ნაციზმი, პოლიტიკური სატირა; სიყვარულის, სექსისა და სექსუალური ორიენტაციის თემა.
სქოლიო
კატეგორია:1972 წლის ფილმები კატეგორია:ინგლისურენოვანი ფილმები კატეგორია:მიუზიკლებზე დაფუძნებული ფილმები კატეგორია:1972 წლის დრამატული ფილმები
თოკის წმინდა გიორგის ეკლესია
თოკის წმინდა გიორგის ეკლესია — დარბაზული ეკლესია (გარე ზომები: 6,8 X 11,5მ.) ასპინძის მუნიციპალიტეტის სოფელ თოკში.
არქიტექტურა
ნაგებია ნაცრისფერი ვულკანური ქვით, ზოგან ბაზალტი და ტუფია გამოყენებული. დარბაზულ ეკლესიაში ერთადერთი შესასვლელი სამხრეთიდანაა. დარბაზის სივრცე ერთსაფეხურიანი პილასტრების ორის წყვილით და საბჯენი თაღით გამოყოფილია სამ ნაწილად (აფსიდისწინა მონაკვეთი ვიწროა და ბემის მსგავსი სივრცე იქმნება).
ეკლესია ოთხივე კედელში გაჭრილი თითო სარკმლით ნათდება. გრძივ კელდებში გაჭრილი სარკმლები ტაძრისათვის უჩვეულოდ განიერია და გვიან (სავარაუდოდ XVIII-XIX საუკუნეებში) გადაკეთებული უნდა იყოს, თუმცა საკულტო ნაგებობათა „ხალხურ“ მშენებლობაში მოულოდნელი, საცხოვრებლის, ელემენტები ხშირად იჩენს თავს.
ტაძრის ინტერიერი და საფასადო მორთულობა მარტივია, ერთადერთი სამკაული საკურთხევლის სარკმლის თავსართია. აგურისფერ ტუფის სწორკუთხა ქვაში ამოკვეთილია სარკმლის თავსართი, ქვის ზედაპირზე ტოლმკლავა ჯვარი და მის გარშემო ზოლოვანი არშიითაა შევსებული (რელიეფი გამოყვანილია ფონის ჩაწევით).
ტაძრის ფასადები ერთსაფეხურიანი თაროსებრი კარნიზიტაა დასრულებული. წმინდა გიორგის ეკლესია პროპორციებით, წყობის ხასიათითა და საკურთხევლის სარკმლის თავსართის გადაწყვეტით XIV საუკუნედ შეიძლება დათარიღდეს, შესრულების ხარისხი ამ საუკუნის მეორე ნახევარზე მიგვანიშნებს.
წმინდა გიორგის ეკლესიაზე ჩრდილოეთიდან მარტივი გეგმის მცირე დარბაზი მიაშენეს. დარბაზი და ეკლესია რესტავრირებულია და გადახურულია თუნუქის სახურავით.
ლიტერატურა
კატეგორია:ასპინძის მუნიციპალიტეტის ტაძრები
მიხეილ მახვილაძე
მიხეილ მახვილაძე (დ. 22 ივლისი, 1978, თბილისი) — ქართველი ფეხბურთელი, ქუთაისის „ტორპედოს“ ცენტრალური მცველი.
რესურსები ინტერნეტში
კატეგორია:დაბადებული 1978 კატეგორია:ქართველი ფეხბურთელები კატეგორია:ქუთაისის ტორპედოს ფეხბურთელები კატეგორია:წყალტუბოს სამგურალის ფეხბურთელები კატეგორია:თბილისის ლოკომოტივის ფეხბურთელები კატეგორია:ბათუმის დინამოს ფეხბურთელები კატეგორია:რუსთავის მეტალურგის ფეხბურთელები კატეგორია:ზაქათალის სიმურგის ფეხბურთელები კატეგორია:ბოლნისის სიონის ფეხბურთელები კატეგორია:ფოთის კოლხეთის ფეხბურთელები კატეგორია:დაბადებული 22 ივლისი
ზეპ მაიერი
იოზეფ დიტერ მაიერი (Josef Dieter Maier; დ. 28 თებერვალი 1944, მეტენი, ბავარია, მესამე რაიხი) — გერმანელი ფეხბურთელი, მეკარე. ფეხბურთის გულშემატკივრებში უფრო ცნობილია როგორც ზეპ მაიერი. იცავდა „ბაიერნისა“ და გფრ-ს ეროვნული ნაკრების ღირსებას. 1972 წლის ევროპის ჩემპიონი და 1976 წლის ევროპის ვიცე-ჩემპიონი, 1974 წლის მსოფლიო ჩემპიონი, 1966 წლის ინგლისის მსოფლიო ჩემპიონატის ვერცხლისა და 1970 წლის მექსიკის მსოფლიო ჩემპიონატის ბრინჯაოს პრიზიორი გფრ-ს ეროვნული ნაკრების შემადგენლობაში. 1978 წლის არგენტინის მსოფლიო ჩემპიონატის მონაწილე. ითვლება გერმანიის ყველა დროის ერთ-ერთ უდიდეს ფეხბურთელად.
სქოლიო
კატეგორია:დაბადებული 1944 კატეგორია:დაბადებული 28 თებერვალი კატეგორია:გერმანელი ფეხბურთელები კატეგორია:გერმანიის ბუნდესლიგის ფეხბურთელები კატეგორია:მიუნხენის ბაიერნის ფეხბურთელები კატეგორია:ერთი კლუბის ფეხბურთელები კატეგორია:გერმანიის ნაკრების ფეხბურთელები კატეგორია:მსოფლიო ჩემპიონები ფეხბურთში კატეგორია:1966 წლის მსოფლიო საფეხბურთო ჩემპიონატის ფეხბურთელები კატეგორია:1970 წლის მსოფლიო საფეხბურთო ჩემპიონატის ფეხბურთელები კატეგორია:1974 წლის მსოფლიო საფეხბურთო ჩემპიონატის ფეხბურთელები კატეგორია:1978 წლის მსოფლიო საფეხბურთო ჩემპიონატის ფეხბურთელები კატეგორია:ფიფას 100-ეული
ქერიმ მაჩალიკაშვილი
რესურსები ინტერნეტში
კატეგორია:დაბადებული 24 აპრილი კატეგორია:დაბადებული 1999 კატეგორია:ახმეტის მუნიციპალიტეტში დაბადებულები კატეგორია:ქართველი მოჭიდავეები ბერძნულ-რომაულ სახეობაში
ტეპერა დე ფერგიუსონის სახლი
ტეპერა დე ფერგიუსონის სახლი (Дом Теппера де Фергюсона) — ისტორიული შენობა, რომელიც მდებარეობს ქალაქ პუშკინში. აშენებულია 1790 წელს. სახლი ფედერალური მნიშვნელობის კულტურული მემკვიდრეობის ობიექტია.
ისტორია
მშენებლობის ზუსტი თარიღი და არქიტექტორი უცნობია. სახლი პირველად გამოჩნდა 1797 წელს, დასახლების გეგმაზე. არსებობს ვერსია, რომ არქიტექტორი პ. ვ. ნეელოვი იყო. ასევე არსებობს ვერსია, რომ სახლი თავდაპირველად განკუთვნილი იყო მთავარ პ. მ. ვოლკონსკისთვის. აღნიშნული სახლი ძირითადად ცნობილია იმით, რომ იქ ცხოვრობდა ლიცეუმის მუსიკის მასწავლებელი ლ. ვ. ტეპერ დე ფერგიუსონი. მოგვიანებით ისტორიკოსი ი. პ. ლიპრანდს ეკუთვნოდა საცხოვრებელი სახლი. XX საუკუნის დასაწყისში კომპოზიტორი ს. ტანევი ცხოვრობდა სახლში. მოგვიანებით სახლი მისმა ნათესავმა, ა. ა. ვირუბოვმა მიიღო. აღნიშნულ სახლს ხშირად სტუმრობდა საიმპერატორო ოჯახის წევრები, ასევე გრიგორი რასპუტინი. ოქტომბრის რევოლუციის შემდეგ სახლი გადაეცა მომღერალ ი. ერშოვს. იგი დიდი ხნის განმავლობაში ცხოვრობდა, მაგრამ შემდგომ იგი გადაეცა კონსერვატორიას.
რესურსები ინტერნეტში
კატეგორია:სანქტ-პეტერბურგის კულტურული მემკვიდრეობის ფედერალური ობიექტები
თომას დოლბი
თომას მორგან რობერტსონი, ცნობილი ფსევდონიმით თომას დოლბი (Thomas Dolby) (დ. 14 ოქტომბერი, 1958) — ინგლისელი მუსიკოსი, მომღერალი და პროდიუსერი. ცნობილია ჰიტური სინგლებით „She Blinded Me with Science“ და „Hyperactive!“. აქტიურია როგორც პროდიუსერი და სესიური მუსიკოსი, ისევე, როგორც საქმოსანი სილიკონის ველში, ტექნოლოგიურ სფეროში და TED-ის მუსიკალური ხელმძღვანელი.
პასაჟენ-ფრანკა-დუ-პიაუი
პასაჟენ-ფრანკა-დუ-პიაუი (Passagem Franca do Piauí) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან - მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.
2010 წლის მონაცემებით, მოსახლეობა 4 546 ადამიანს შეადგენდა, მოსახლეობის სიმჭიდროვე 5.54 კმ²-ზე. ფართობი 820 280 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
რუმინული ტექნიკური ლექსიკონი
რუმინული ტექნიკური ლექსიკონი (Lexiconul Tehnic Român) — რუმინულ ენაზე გამოცემული ენციკლოპედიური ლექსიკონი, მონუმენტური გამოცემა, რომელიც ორჯერ გამოქვეყნდა 1949-1955 წლებში 7 ტომად, ხოლო 1957-1968 წლებში — 19 ტომად რუმინეთის ტექნიკური გამომცემლობის მიერ.
რესურსები ინტერნეტში
კატეგორია:ენციკლოპედიები
ტორესილია-სობრე-ალესანკო
ტორესილია-სობრე-ალესანკო (Torrecilla sobre Alesanco) — მუნიციპალიტეტი ესპანეთში, შედის ლა-რიოხის პროვინციის ნახერის კომარკის შემადგენლობაში. ფართობი — 4 კმ². მოსახლეობა — 34 კაცი (2020 წ.).
სქოლიო
კატეგორია:ლა-რიოხის მუნიციპალიტეტები
პატროსინიუ-დუ-მურიაე
პატროსინიუ-დუ-მურიაე (Patrocínio do Muriaé) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 179 მეტრზე. მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ მურიაეს შემადგენლობაში.
2010 წლის მონაცემებით, მოსახლეობა 5 287 ადამიანს შეადგენდა, მოსახლეობის სიმჭიდროვე 48.84 კმ²-ზე. ფართობი 108 245 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
Spice Doubt
Spice Doubt — ფსიქოდელიური როკ-ჯგუფ Ozric Tentacles-ის საკონცერტო ალბომი. გამოვიდა 1998 წელს. 2003 წელს ლეიბლმა Snapper Music მისი რემასტერი გამოსცა.
ალბომი ოფიციალურად არის ჩაწერილი ჯგუფის მიერ ინტერნეტში, პირდაპირ რეჟიმში შესრულებული კონცერტიდან. მისი ალტერნატიული სათაურია Spice Doubt Streaming - A Gig In The Ether.
სქოლიო
კატეგორია:1998 წლის საკონცერტო ალბომები კატეგორია:Ozric Tentacles-ის საკონცერტო ალბომები
გუტენცელ-ჰიურბელი
გუტენცელ-ჰიურბელი (Gutenzell-Hürbel) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ბიბერახის რაიონში. თემის ფართობია 37,86 კმ², მოსახლეობა, 2013 წლის 31 დეკემბრის მდგომარეობით, შეადგენს 1 837 ადამიანს.
სქოლიო
კატეგორია:ბადენ-ვიურტემბერგის თემები
კადმიუმის სულტფატი
კადმიუმის სულტფატი — არაორგანული ნაერთი ქიმიური ფორმულით CdSO4·xH2O. მისი ყველაზე გავრცელებული ფორმაა მონოჰიდრატი CdSO4·H2O, მაგრამ ცნობილია მისი 2 სხვა ფორმაც: CdSO4·8⁄3H2O და ანჰიდრიტი მარილი (CdSO4). ყველა მათგანი არის უფერო და წყალში ძალიან კარგად ხსნადი.
სქოლიო
კატეგორია:არაორგანული ნივთიერებები კატეგორია:სულფატები
ტრევიანა
ტრევიანა (Treviana) — მუნიციპალიტეტი ესპანეთში, შედის ლა-რიოხის პროვინციის აროს კომარკის შემადგენლობაში. ფართობი — 35 კმ². მოსახლეობა — 150 კაცი (2020 წ.).
სქოლიო
კატეგორია:ლა-რიოხის მუნიციპალიტეტები
ბეგლარბეგი
ბეგლარბეგი (თურქულად — ბეგთა ბეგი) — ფეოდალური ტიტული და თანამდებობა (ბეგლარბეგის სინონიმებია არაბული ამირ ალ-უმარა — ამირთა ამირა, სპარსული მირ-მირანი). ოსმალეთის იმპერიაში ბეგლარბეგი პროვინციის (ვილაიეთის) მმართველი იყო, განაგებდა მის სამოქალაქო და სამხედრო საქმეებს, ომის დროს ლაშქარს სარდლობდა. სამხედრო-ადმინისტრაციული სამსახურისათვის ბეგლარბეგს ხელფასის ნაცვლად ეძლეოდა საკარგავი, ხასი (წლიური შემოსავალი 600 000-1 300 000 ახჩა). ბეგლარბეგი ორ ან სამ თუღს ატარებდა. ორთუღიან ბეგლარბეგს ფაშის ან მირმირანის ტიტული ჰქონდა, სამთუღიანს — ვეზირისა. 1864 წელს ეიალეთს ვილაიეთი დაერქვა (ადრე ეს სახელები პარალელური მნიშვნელობით იხმარებოდა), ხოლო ბეგლარბეგს — ვალი. ირანში ბეგლარბეგი დიდ პროვინციას მართავდა, მის ხელთ იყო სამხედრო-ადმინისტრაციული ხელისუფლება, ომის დროს კი ლაშქარს სარდლობდა. XVI-XVIII საუკუნეებში ბეგლარბეგობა ირანის ზოგიერთ მხარეში მემკვიდრეობითი გახდა.
ლიტერატურა
კატეგორია:ოსმალეთის იმპერია
აშღალარი
რესურსები ინტერნეტში
კატეგორია:თოუზის რაიონის სოფლები
ბაქოს 26 კომისრის სახელობის დასახლება
ბაქოს 26 კომისრის სახელობის დასახლება (26 Bakı komissarı) — დასახლება, რომელიც ნეფჩალას რაიონში 1993 წლამდე არსებობდა. 1993 წლის 19 მაისს აზერბაიჯანის რესპუბლიკის № 611 რეზოლუციის შესაბამისად  დასახლება გაერთიანდა ურბანული ტიპის დაბა ჰასანაბადთან.
საბჭოების სახლი (სანქტ-პეტერბურგი)
საბჭოების სახლი (Дом Советов) აშენდა 1936-1941 წლებში არქიტექტორთა კოლეგიის მიერ, აკადემიკოს ნ. ა. ტროცკის ხელმძღვანელობით. მდებარეობს მოსკოვის მოედანზე სანქტ-პეტერბურგში, კერძოდ მოსკოვის პროსპექტის 212 ნომერში.
შენობა გათვლილია დაახლოებით 700 თანამშრომელზე. აღნიშნულ შენობაში განთავსებულია 3000 კაციანი სხდომათა დარბაზი. დიდი სამამულო ომის შემდეგ სხვადასხვა სამეცნიერო ინსტიტუტები მუშაობდნენ საბჭოთა სახლში. დღეს, აღნიშნული შენობა გაქირავებულია თავდაცვის სფეროს ერთ-ერთ კომპანიაზე.
რესურსები ინტერნეტში
კატეგორია:სანქტ-პეტერბურგის კულტურული მემკვიდრეობის ფედერალური ობიექტები
ჟიუსტ ფონტენი
ჟიუსტ ფონტენი (Just Fontaine; დ. 18 აგვისტო, 1933, მარაქეში, მაროკო — გ. 1 მარტი, 2023, ტულუზა, საფრანგეთი) —   ფრანგი ფეხბურთელი და საფეხბურთო მწვრთნელი.
კარიერის ძირითადი ნაწილი გაატარა „სტად რეიმსში“, რომლის შემადგენლობაშიც 1958 და 1960 წლებში საფრანგეთის ჩემპიონი გახდა, 1959 წელს კი ითამაშა უეფა-ს ჩემპიონთა თასის ფინალში, სადაც გუნდი რეალ მადრიდთან დამარცხდა, თავად ფონტენი კი ტურნირის საუკეთესო ბომბარდირი გახდა 10 გატანილი ბურთით.
საფრანგეთის ეროვნულ ნაკრებში ჩაატარა 21 თამაში და გაიტანა 30 გოლი. 1958 წლის მსოფლიოს ჩემპიონატზე ფონტენმა 13 გოლი გაიტანა, რაც დღემდე საუკეთესო მაჩვენებელია მსოფლიო საფეხბურთო ჩემპიონატების ისტორიაში. ამავე წელს ჟურნალმა France Football-მა ოქროს ბურთის გამოკითხვაში დაასახელა ევროპის საუკეთესო ფეხბურთელების სამეულში.
თუღი
ლიტერატურა
კატეგორია:სიმბოლოები
ქარაახმედლი
ქარაახმედლი (Karaakhmedli ) — სოფელი აზერბაიჯანში, არანის რეგიონის ნეფთჩალის რაიონში.
რესურსები ინტერნეტში
კატეგორია:ნეფთჩალის რაიონის გაუქმებული სოფლები
რეჟენერასანი (პიაუი)
რეჟენერასანი (Regeneração) — მუნიციპალიტეტი ბრაზილიაში, პიაუის შტატში; მდებარეობს ზღვის დონიდან 164 მეტრზე. მიეკუთვნება პიაუის ჩრდილო-ცენტრალურ მეზორეგიონს. შედის ეკონომიკურ-სტატისტიკურ მიკრორეგიონ მედიუ-პარნაიბა-პიაუიენსის შემადგენლობაში.
რესურსები ინტერნეტში
კატეგორია:პიაუის შტატის მუნიციპალიტეტები
ჩერაული
ჩერაული (Чераул; Сөрауыл) — სოფელი რუსეთში, ბაშკირეთში, იანაულის რაიონში. მიეკუთვნება პერვომაისკის სოფსაბჭოს. რაიონულ ცენტრ იანაულიდან განლაგებულია 26 კილომეტრში, სოფსაბჭოს ცენტრ სუსადი-ებალაკიდან 2 კილომეტრში, ხოლო უახლოეს რკინიგზის სადგურ იანაულიდან 26 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 121 ადამიანი. მოსახლეობის უმრავლესობას რუსები შეადგენენ.
სქოლიო
კატეგორია:იანაულის რაიონის სოფლები
თამარ აბრამიშვილი
თამარ აბრამიშვილი (დ. 1912, იტრია, ხაშურის რაიონი — გ. 1996) — ქართველი ისტორიკოსი.
ბიოგრაფია
1939 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ისტორიის ფაკულტეტი.
სხვადასხვა წლებში მუშაობდა საქართველოს სახელმწიფო მუზეუმში: ბიბლიოთეკარად (1934-1937 წწ.), ისტორიის განყოფილების უმცროს მეცნიერ-თანამშრომლად, ნუმიზმატიკის განყოფილების უფროს მეცნიერ-თანამშრომლად (1958-1996 წწ.). თამარ აბრამიშვილი ნაყოფიერად მუშაობდა საქართველოს ფარგლებში აღმოჩენილი ბიზანტიური სამონეტო განძების შესწავლის თვალსაზრისით, სისტემატიურად და აქტიურად მონაწილეობდა სხვადასხვა არქეოლოგიური ექსპედიციების მუშაობაში (მცხეთის, ძველი ანაგის, კოღოთოს, ურბნისის), ასრულებდა დიდი მოცულობის საფონდო-სამუზეუმო სამუშაოს, იყო სამი ფონდის („ძველი ერანის მონეტები“, „ბიზანტიური მონეტები“ და „განძების ფონდი“) მცველი.
გამოქვეყნებული აქვს 32 სამეცნიერო ნაშრომი, მათ შორის 5 მონოგრაფია. ისტორიის მეცნიერებათა კანდიტატი, ნუმიზმატიკოსი. მისი სადისერტაციო თემა იყო „XIII-XIV სს. დასავლურ-ქართული ფული (კირმანეული)“.
რესურსები ინტერნეტში
კატეგორია:დაბადებული 1912 კატეგორია:გარდაცვლილი 1996 კატეგორია:ქართველი ისტორიკოსები კატეგორია:ხაშურის მუნიციპალიტეტში დაბადებულები
პროტისტები
რესურსები ინტერნეტში
კატეგორია:პროტისტები კატეგორია:პარაფილური ჯგუფები
ალენ ჟირესი
ალენ ჟირესი (Alain Giresse ; დ. ) — ფრანგი საფეხბურთო მწვრთნელი და ყოფილი ფეხბურთელი. 2004–2005 წლებში იყო საქართველოს ნაკრების მთავარი მწვრთნელი.
საფრანგეთის ნაკრების შემადგენლობაში გახდა ევროპის 1984 წლის ჩემპიონატის გამარჯვებული. იმდროინდელი ლეგენდარული ნაკრების ნახევარდაცვაში სწორედ ჟირესი იყო „მაგიური კვადრატის“ (Carré Magique) ერთ-ერთი წევრი, მიშელ პლატინისთან, ჟან ტიგანასთან და ლუის ფერნანდესთან ერთად.
1999 წელს Placar-ის ვერსიით XX საუკუნის 100 საუკეთესო ფეხბურთელს შორის 72-ე ადგილზე დასახელდა.
სქოლიო
კატეგორია:დაბადებული 1952 კატეგორია:დაბადებული 2 აგვისტო კატეგორია:ფრანგი ფეხბურთელები კატეგორია:ლიგა 1-ის ფეხბურთელები კატეგორია:ოლიმპიკი მარსელის ფეხბურთელები კატეგორია:საფრანგეთის ნაკრების ფეხბურთელები კატეგორია:1982 წლის მსოფლიო საფეხბურთო ჩემპიონატის ფეხბურთელები კატეგორია:1984 წლის ევროპის საფეხბურთო ჩემპიონატის ფეხბურთელები კატეგორია:1986 წლის მსოფლიო საფეხბურთო ჩემპიონატის ფეხბურთელები კატეგორია:ევროპის ჩემპიონები ფეხბურთში კატეგორია:ფრანგი ფეხბურთის მწვრთნელები კატეგორია:საქართველოს ეროვნული საფეხბურთო ნაკრების მწვრთნელები
ავდალი (თოუზი)
ავდალი  (Avdal) — სოფელი აზერბაიჯანში, თოუზის რაიონში. მოსახლეობა — 143 ადამიანი.
სქოლიო
კატეგორია:თოუზის რაიონის სოფლები
Sunrise Festival
Sunrise Festival — ფსიქოდელიური როკ-ჯგუფ Ozric Tentacles-ის საკონცერტო ალბომი და ვიდეო. გამოვიდა 2008.
ალბომი ჩაწერილია 2007 წელს, ფესტივალზე Sunrise Celebration (სომერსეტი, ინგლისი).
სიმღერების სია
იგივე მასალა, რაც საკონცერტო ალბომზე. Erpland-ის შემდეგ დამატებულია The Throbbe.
სქოლიო
კატეგორია:2008 წლის საკონცერტო ალბომები კატეგორია:Ozric Tentacles-ის საკონცერტო ალბომები
ნესტორ ესებუა
პერსონალურად იყო მიწვეული პარიზის საერთაშორისო გამოფენის გახსნასთან დაკავშირებით გამართულ შეჯიბრებაში, რომელშიც მსოფლიოს 300-მდე საუკეთესო მოჭიდავე მონაწილეობდა. დაამარცხა 10 მეტოქე, რისთვისაც ჯილდოდ გადასცეს 1000 ფრანკი და ოქროს ჟეტონი. აღიარებული იყო სახალხო მოჭიდავედ. ქართული პრესა დიდ ადგილს უთმობდა ესებუას ჭიდაობას. აკაკი წერეთელმა ესებუას და კულა გლდანელს პოემა „ჭიდაობა“ (1888) უძღვნა. ესებუა ქართული ჭიდაობის ტრადიციული სკოლის შესანიშნავი წარმომადგენელი იყო; დიდ ძალასთან ერთად სისწრაფე და რაინდული მანერაც ჰქონდა. იშვიათი ოსტატობით ასრულებდა კისრულს, ჩოქელას, შუა სარმას, გარეკაურსა და სხვა ილეთებს. წლების მანძილზე ეწეოდა ქართული ჭიდაობის პოპულარიზაციას. ზრუნავდა ახალგაზრდა სპორტსმენთა გამოვლენასა და აღრდაზე.
სქოლიო
კატეგორია:დაბადებული 1864 კატეგორია:გარდაცვლილი   7 აგვისტო კატეგორია:გარდაცვლილი 1931 კატეგორია:ქართველი მოჭიდავეები
მარკ ფიშერი (არქიტექტორი)
მარკ ფიშერი (დ. 20 აპრილი, 1947 – გ. 25 ივნისი, 2013) — ბრიტანელი არქიტექტორი. ყველაზე მეტად ცნობილია როკ-შემსრულებლების სასცენო დეკორაციების შექმნით. სხვადასხვა შემსრულებელს შორის, რომლებთანაც თანამშრომლობდა, იყვნენ პინკ ფლოიდი, როლინგ სტოუნზი, მადონა, ელტონ ჯონი, U2 და პიტერ გებრიელი.
სქოლიო
კატეგორია:დაბადებული 20 აპრილი კატეგორია:დაბადებული 1947 კატეგორია:გარდაცვლილი 25 ივნისი კატეგორია:გარდაცვლილი 2013 კატეგორია:ბრიტანელი არქიტექტორები
სანტუ-ანტონიუ-დუს-მილაგრისი
2010 წლის მონაცემებით, მოსახლეობა 2 059 ადამიანს შეადგენდა, მოსახლეობის სიმჭიდროვე 62.12 კმ²-ზე. ფართობი 33 147 კმ²-ია.
რესურსები ინტერნეტში
კატეგორია:პიაუის შტატის მუნიციპალიტეტები
აგვისტო 2015
აგვისტო - 2015 მიმდინარე წლის მერვე თვეა. დაიწყება შაბათს და დამთავრდება 31 დღის შემდეგ, ორშაბათს.
პორტალი:ახალი ამბები
08
ცეზიუმის სულფატი
ცეზიუმის სულფატი — არაორგანული ნაერთი ქიმიური ფორმულით Cs2SO4. არის თეთრი, წყალში ხსნადი, მყარი ნივთიერება. გამოიყენება მკვრივი წყალხსნარების მოსამზადებლად. წარმოადგენს იზოსტრუქტურულ კალიუმის მარილს.
სქოლიო
კატეგორია:არაორგანული ნივთიერებები კატეგორია:სულფატები
უსტ-იჟორა
უსტ-იჟორა (Усть-Ижо́ра) — დაბა რუსეთში, შიდასაქალაქო მუნიციპალური ერთეული კოლპინოს რაიონში, სანქტ-პეტერბურგში. მდებარეობს მდინარეების იჟორისა და ნევის შესართავთან. პირველად წყაროებში მოხსენიებულია 1500 წელს. 2010 წლის მონაცემებით, დაბის მოსახლეობა 1354 ადამიანს შედგენდა.
სქოლიო
კატეგორია:სანქტ-პეტერბურგი
ვენტოსა
ვენტოსა (Ventosa) — მუნიციპალიტეტი ესპანეთში, შედის ლა-რიოხის პროვინციის ლოგრონიოს კომარკის შემადგენლობაში. ფართობი — 9,38 კმ². მოსახლეობა — 161 კაცი (2020 წ.).
სქოლიო
კატეგორია:ლა-რიოხის მუნიციპალიტეტები
ძროხა
250პქpx|მინი|მარჯვნივ|ძროხა ძროხა, ფური — დედალი მსხვილი რქოსანი საქონელი, რომელმაც მოიგო ხბო. დედალს, რომელსაც არასდროს მოუგია, უშობელი ეწოდება. ძროხებს იყენებენ მსხვილი რქოსანი საქონლის ჯოგის მოსამრავებლად, ასევე რძისა და ხორცის პროდუქტების მისაღებად.
ძროხის საზარდულის ნაწილში მდებარეობს ცური/ჯიქანი (სარძევე ჯირკვლები), რომელიც შედგება ერთმანეთისაგან გამოყოფილი 2 წინა, ანუ მუცლის, და 2 უკანა, ანუ ბარძაყის, ნაწილისგან. მერძეული ძროხის ჯიქანი ჯამისებრი ფორმისაა, წინ არის გამოწეული, სხეულზე მტკიცედაა შეერთებული, აქვს გრძელი, დაკლაკნილი, მკვეთრად გამოხატული ვენები; ჯიქნის ნაწილები თანაბარი და სიმეტრიულად განლაგებულია. ხბოს სქესობრივი სიმწიფე 7–10 თვეში დგება, შთამომავლობის მისაღებად პირველ დამაკებას (ან ხელოვნურ განაყოფიერებას) ახდენენ 16–18 თვის ასაკში. მაკეობა 250–310 დღე გრძელდება. ხბოს მოგების წინ ძროხას „აშრობენ“ (წყვეტენ წველას), რის შემდეგაც ლაქტაცია წყდება, დგება ე.წ. მშრალობის პერიოდი, რომელიც 45–60 დღე გრძელდება. ლაქტაციის პერიოდი 280–320 დღეა. პროდუქტიულობის პიკი მე-5–6 ლაქტაციაზეა. ძროხის სამეურნეო გამოყენების მაქსიმალური ვადა 9–12 ლაქტაციამდეა, სიცოცხლის ხანგრძლივობა დაახლოებით 20 წელს შეადგენს. ხორცისა და რძის პროდუქტიულობის მაჩვენებლები დამოკიდებულია ჯიშის თვისებებზე, კვებისა და შენახვის პირობებზე.
ფურს ასევე ეძახიან ზოგიერთ დედალ დიდი ზომის წყვილჩლიქოსან ცხოველს (ირემს, ლოსს და სხვ.).
სქოლიო
კატეგორია:მსხვილი რქოსანი საქონელი
ოპიუმი
ოპიუმი  — „ყაყაჩოს წვენი“, ხაშხაშის მოუმწიფებელი ნაყოფის რძიანი წვნისაგან მოპოვებული ძლიერი ნარკოტიკული ნივთიერება; შეიცავს სხვადასხვა ალკალოიდებს (მორფინს და სხვ.). მედიცინაში იყენებენ ტკივილის გამაყუჩებელ საშუალებად. აზიის მთელ რიგ ქვეყნებში გავრცელებულია მისი წევა და ღეჭვა.